Съдържание

# Вмъкване на колони от БД

Вмъква всички полета от маркирания запис на позицията на курсора в текущия документ. Иконата се вижда само ако текущият документ е текстов документ или електронна таблица.

Данни към текст

В дървото с източниците на данни изберете записа, който желаете да вмъкнете в документа, и щракнете върху иконата Данни към текст. Записът ще бъде вмъкнат в документа на позицията на курсора, като съдържанието на всяко отделно поле от записа ще бъде копирано в таблична колона. Можете също така да изберете няколко записа и да ги пренесете в документа, катои щракнете върху иконата Данни към текст. Всеки отделен запис ще бъде изписан в нов ред клетки.

В браузъра на източниците на данни изберете записите, които желаете да вмъкнете в документа, и щракнете върху иконата Данни към текст или плъзнете данните от браузъра на източниците и ги пуснете документа. Ще се отвори диалоговият прозорец Вмъкване на колони от БД. Изберете дали желаете да вмъкнете данните като таблица, полета или текст.

Настройките, зададени от вас в диалоговия прозорец Вмъкване на колони от БД, се запомнят и ще бъдат активни при следващото му отваряне. Този процес е независим от базата от данни и може да запазва настройки за не повече от 5 бази от данни едновременно.

Ако данните се вмъкват в документа като таблица, свойствата на таблицата не се записват заедно с данните в документа. Ако изберете функцията Автоформат за форматиране на таблицата, LibreOffice ще запомни името на шаблона за форматиране. Този шаблон ще бъде използван автоматично, ако вмъквате отново данни като таблица, освен ако настройките са били променени.