Съдържание

# Функции за текст

Този раздел съдържа описания на функциите за текст.

За достъп до тази команда...

Вмъкване - Функция - Категория Текст

## Използване на двойни кавички във формули

За да включите текстов низ във формула, оградете го в двойни кавички (") и Calc ще вземе знаците в низа, без да се опитва да ги интерпретира. Например формулата ="Здравей, свят!" показва в клетката текстовия низ Здравей, свят!, без ограждащи двойни кавички.

По-сложната формула =CONCATENATE("Животът всъщност е прост, "; "но ние упорито го усложняваме. "; "(Конфуций)") конкатенира три отделни низа в двойни кавички и извежда Животът всъщност е прост, но ние упорито го усложняваме. (Конфуций).

За да включите самия знак двойна кавичка в низ във формула, можете да използвате два метода:

1. Можете да „екранирате“ двойната кавичка с още една, и Calc обработва екранираната двойна кавичка като буквална стойност. Например формулата ="Името ми е ""Иван Иванов""." извежда низа Името ми е "Иван Иванов". Друг прост пример е формулата =UNICODE(""""), която връща 34, десетичната стойност на знака двойна кавичка в Уникод (U+0022) – тук първата и четвъртата кавичка означават началото и края на низа, а втората екранира третата.

2. Можете да използвате функцията CHAR или UNICHAR , за да вмъкнете двойна кавичка. Например формулата =UNICHAR(34) & "Спасителят в ръжта" & UNICHAR(34) & " е известна книга от Дж. Д. Селинджър." показва низа "Спасителят в ръжта" е известна книга от Дж. Д. Селинджър.

Имайте предвид, че функцията на Calc за автокоригиране може да замени двойните кавички. Автокоригирането не променя двойни кавички в клетки с формули, но може да замести тези в клетките без формули, които съдържат текст. Например ако копирате низ, който е ограден от някакъв друг вид типографски двойни кавички, например лява двойна кавичка (U+201C) и дясна двойна кавичка (U+201D), и ги поставите в клетка с формула, може да възникне грешка. Отворете областта Двойни кавички от диалога Инструменти - Настройки на автокорекция - Локализирани настройки, за да зададете знаците, които се използват за автоматично поправяне на началните и крайни типографски двойни кавички. Махнете отметката от Замяна, за да изключите тази функционалност.

## Празен низ и празни клетки

Клетките с празен низ ("") не са еквивалентни на празни клетки. Когато се извършва търсене или изчисление с текст, празният низ "" представлява текст с нулева дължина.

Например, когато формулата в A1 връща празен низ "", важи следното:

=ISBLANK(A1) връща FALSE. Клетката не е празна.

=ISFORMULA(A1) връща TRUE. Клетката съдържа формула.

=ISLOGICAL(A1) връща FALSE. Не е логическа стойност.

=ISNONTEXT(A1) връща FALSE. Клетката съдържа празен низ.

=ISNUMBER(A1) връща FALSE. Не е число.

=ISTEXT(A1) връща TRUE. Клетката съдържа празен низ, получен като резултат от формула.

=LEN(A1) връща 0. Дължината на празния низ е 0.

## ARABIC

Връща числовата стойност, съответстваща на изразено като текст римско число.

## ASC

Преобразува двубайтови (с пълна ширина) знаци към еднобайтови (с половин ширина) знаци от ASCII и катакана.

## BAHTTEXT

Преобразува число в тайски текст, включително имената на тайските парични единици.

## BASE

Преобразува положително цяло число в текст според бройна система с дадена основа. Използват се цифрите от 0 до 9 и буквите от A до Z.

## CHAR

Преобразува число в знак според текущата кодова таблица. Числото може да бъде двуцифрено или трицифрено цяло число.

## CLEAN

Премахва всички непечатаеми знаци от низ.

## CODE

Връща числов код за първия знак в текстов низ.

## CONCATENATE

Комбинира няколко текстови низа в един.

## DECIMAL

Преобразува текст, който представя число в бройна система с дадена основа, в положително цяло число. Основата трябва да бъде между 2 и 36. Интервалите и знаците за табулация се игнорират. В полето Текст регистърът на буквите е без значение.

## DOLLAR

Преобразува число в низ, представящ количеството във валутен формат, закръглено до зададен брой дробни позиции, с десетичен разделител, съответстващ на текущите настройки за локал. В полето Стойност въведете числото, което да бъде преобразувано. По желание можете да въведете броя на дробните позиции в полето ДробниПозиции. Ако не е указана стойност, всички числа във валутен формат ще се показват с две дробни позиции.

## EXACT

Сравнява два текстови низа и връща TRUE, ако са еднакви. Тази функция е чувствителна към регистъра.

## FIND

Връща позицията на един текстов низ в друг. Можете да зададете началната точка на търсенето. Търсеният елемент може да бъде число или произволен знаков низ. Регистърът на буквите има значение.

## FIXED

Връща число като текст със зададен брой десетични позиции и – по желание – с разделители на хилядите.

## JIS

Преобразува еднобайтови знаци (с половин ширина) от ASCII или катакана към двубайтови знаци (с пълна ширина).

## LEFT

Връща първия знак или знаци на текст.

## LEFTB

Връща първите знаци на текст в двубайтов код (DBCS).

## LEN

Връща дължината на низ, включително интервалите.

## LENB

За езици с двубайтов знаков набор (DBCS) връща броя байтове, използвани за представяне на знаците в текстов низ.

## LOWER

Преобразува всички главни букви в текстов низ в малки букви.

## MID

Връща част от текстов низ. Параметрите задават началната позиция и броя знаци.

## MIDB

Връща част от текст в двубайтов код (DBCS). Параметрите задават началната позиция и броя знаци.

## PROPER

Превръща първите букви на думите в текстов низ в главни букви.

## REGEX

Разпознава и извлича или по желание замества текст посредством регулярни изрази.

## REPLACE

Заменя част от текстов низ с друг текстов низ. Чрез тази функция може да се заменят както знаци, така и числа (числата автоматично се преобразуват в текст). Резултатът на функцията винаги е текст. Ако възнамерявате да извършвате по-нататъшни изчисления с число, заменено с текст, трябва да го преобразувате обратно в число чрез функцията VALUE.

## REPT

Повтаря знаков низ зададен брой пъти.

## RIGHT

Връща последния знак или знаци на текст.

## RIGHTB

Връща последния знак или знаци на текст с двубайтов знаков набор (DBCS).

## ROMAN

Преобразува число към изписване с римски цифри. Стойността трябва да е в диапазона от 0 до 3999. Може да бъде зададен режим на опростяване в диапазона от 0 до 4.

## SEARCH

Връща позицията на текстов откъс в знаков низ. Ако желаете, можете да зададете началото на търсенето. Търсеният текст може да бъде число или произволна поредица от знаци. Регистърът на буквите е без значение. Ако текстът не бъде намерен, резултатът е грешка 519 (#VALUE).

## SUBSTITUTE

Замества съществуващ текст в низ с друг текст.

## T

Тази функция връща подадения текст или празен низ, ако аргументът не е текст.

## TEXT

Преобразува стойност в текст според зададен формат.

## TRIM

Премахва интервалите от низ, оставяйки само по един знак за интервал между думите.

## UNICHAR

Преобразува число в Уникод знак или буква.

## UNICODE

Връща числов код за първия знак от текстов низ по стандарта Уникод.

## UPPER

Преобразува в малки букви низа, зададен в полето Текст.

## VALUE

Преобразува низовото представяне на число към числова форма. Ако подаденият низ е валидна дата, час или дата и час, връща се съответния сериен номер на дата и час.

### WEBSERVICE

Получава уеб съдържание чрез URI.

### FILTERXML

Прилага израз на XPath върху документ на XML.

### ENCODEURL

Връща низ, кодиран като URL.

Теми, свързани с показаната

Функции по категория